บริษัทสหมิตรถังแก๊ส จำกัด (มหาชน)

ส่วนที่ 1

ข้อมูลสรุป (Executive Summary)

ข้อมูลทั่วไป

บริษัท สหมิตรถังแก๊ส จำกัด (มหาชน)
ประกอบธุรกิจหลักประเภทผลิตถังแก๊สปิโตรเลียมเหลวจำหน่ายทั้งในประเทศและต่างประเทศให้กับลูกค้ากลุ่มผู้ค้าน้ำมัน
ทุนจดทะเบียนและเรียกชำระแล้ว 240 ล้านบาท
มีที่ตั้งสำนักงานใหญ่และโรงงานที่ถนนบางขุนเทียน-ชายทะเล จ.กรุงเทพฯ
ซึ่งได้รับการรับรองระบบคุณภาพ ISO 9002 ในปี 2538 และ ISO 9001 : 2000 ในปี 2547
ปัจจุบันโรงงานแห่งนี้มีกำลังการผลิตเต็มที่ประมาณ 5 ล้านใบต่อปี
อัตราการใช้กำลังการผลิตปีที่ผ่านมาเฉลี่ยที่ 53%

การผลิตและผลิตภัณฑ์

ถังแก๊สปิโตรเลียมเหลวที่บริษัทผลิตตามมาตรฐานอุตสาหกรรม กระทรวงอุตสาหกรรมมี 2 แบบ คือ
ถัง 2 ส่วน และ 3 ส่วน ซึ่งทำให้บริษัทสามารถผลิตถังขนาดต่างๆได้ตามความต้องการของลูกค้า
โดยมีขนาดบรรจุตั้งแต่ 1.25 – 50 กก. ( 3 – 108 ลิตร ) วัตถุดิบที่สำคัญที่ใช้ในการผลิต
ได้แก่เหล็กแผ่นรีดร้อน (เกรดสำหรับผลิตถังแก๊ส) ซึ่งสามารถจัดหาได้ทั้งในประเทศ
และต่างประเทศ ในปีที่ผ่านมา
สัดส่วนการซื้อวัตถุดิบและวัสดุที่ใช้ในการผลิตในประเทศและต่างประเทศอยู่ที่อัตราร้อยละ 89 : 11

การจำหน่ายและช่องทางการจำหน่าย

ผลิตภัณฑ์ของบริษัทถูกจำหน่ายให้กับลูกค้าทั้งในประเทศและต่างประเทศ
ซึ่งมีทั้งการขายตรงและจำหน่ายผ่านตัวแทน
โดยส่วนใหญ่ลูกค้าในต่างประเทศจะแต่งตั้งบริษัทตัวแทนท้องถิ่นเพื่อการประสานงาน
ซึ่งจะทำให้บริษัทลดภาระทางด้านเอกสาร ง่ายต่อการวางแผนจำหน่าย
ตลอดจนการบริหารจัดการสินค้าคงคลัง โดยกลุ่มลูกค้าในต่างประเทศได้แก่
กลุ่มประเทศในแถบเอเชีย ยุโรป อาฟริกา และอเมริกา ในปีที่ผ่านมา
สัดส่วนการจำหน่ายในประเทศต่อต่างประเทศ อยู่ที่อัตราร้อยละ 10 : 90 โดยในปี ที่ผ่านมา
ยอดขายรวมเพิ่มขึ้น 3% สาเหตุโดยรวมเกิดจากเนื่องจากการขยายตัวของตลาดต่างประเทศ
โดยสัดส่วนของขนาดของถังที่ขายใหญ่ขึ้น
กอร์ปกับบริษัทพยายามปรับราคาขายให้สอดคล้องกับวัตถุดิบที่เพิ่มขึ้น ทำให้ราคาขายเฉลี่ยสูงขึ้น
ส่วนในด้านปริมาณขายนั้นลดลงเล็กน้อย และผลกระทบจากค่าเงินบาทที่แข็งขึ้นมาตลอดทั้งปี
ทำให้ยอดขายต่างประเทศเพิ่มขึ้นไม่มากเมื่อเทียบกับปีก่อน
โดยบริษัทยังสามารถรักษาฐานลูกค้าเดิมไว้ได้ ตลอดจนขยายฐานลูกค้าใหม่ได้อย่างต่อเนื่อง
อย่างไรก็ตาม บริษัทได้พยายามใช้เครื่องมือทางการเงินเพื่อลดความเสี่ยงในเรื่องค่าเงินบาทลง
ส่วนตลาดในประเทศยังคงซบเซา สาเหตุยังคงเป็นผลจากการเพิ่มขึ้นอย่างต่อเนื่องของราคาวัตถุดิบ
(เหล็ก) ตามความผันผวนของตลาดโลก มาตั้งแต่ปี 2545 ถึงปัจจุบัน
ทำให้ราคาขายปรับตัวสูงขึ้นตาม
และด้วยงบประมาณการลงทุนที่ถูกกำหนดไว้ในแต่ละปีของบริษัทน้ำมัน
ทำให้ความต้องการสั่งซื้อถังแก๊สโดยรวมลดลง

ภาวะอุตสาหกรรมและการแข่งขัน

เนื่องจากสินค้าถังแก๊สถูกควบคุมโดยมาตรฐานของกระทรวงอุตสาหกรรม ดังนั้น
การแข่งขันจึงเน้นที่ความพึงพอใจของ

ลูกค้าในเรื่องการส่งมอบสินค้าและราคาเป็นสำคัญ
โดยเฉพาะอย่างยิ่งแนวโน้มการแข่งขันทางด้านราคาจะรุนแรงขึ้น
บริษัทจึงจำเป็นต้องเร่งพัฒนาประสิทธิภาพในการผลิตเพื่อให้มีต้นทุนที่สามารถแข่งขันได้
ในส่วนของตลาดในประเทศ รัฐบาลได้มีมาตรการกำจัดถังผิดกฎหมายออกจากตลาดค้าแก๊สหุงต้ม
หรือที่เรียกกันว่า " ถังขาว " มาตรการดังกล่าวทำให้ผู้ผลิตถังแก๊สที่ระบบและ

-1-

คุณภาพในการผลิตยังไม่ได้ตามข้อกำหนดไม่สามารถที่จะผลิตสินค้าออกสู่ตลาดได้
นอกจากนี้การรวมตัวของบริษัทผู้ค้าแก๊ส ยังทำให้การแข่งขันลดลง
จึงเป็นปัจจัยสำคัญที่ทำให้อัตราการขยายตัวของถังแก๊สในประเทศมีแนวโน้มที่ดีขึ้นเรื่อยๆ
แต่ด้วยสาเหตุของราคาวัตถุดิบเหล็กที่ปรับตัวสูงขึ้นมากตามความผันผวนของตลาดโลก
ทำให้ตลาดถังแก๊สในช่วง 4-5 ปีที่ผ่านมาซบเซา อย่างไรก็ตาม
บริษัทได้พยายามปรับเปลี่ยนกลยุทธ์ต่างๆให้สอดคล้องกับสถานการณ์
เพื่อให้สามารถรักษาส่วนแบ่งเดิมและขยายส่วนแบ่งตลาดใหม่ออกไปได้อย่างต่อเนื่อง

ปัจจัยความเสี่ยงและข้อพิพาททางกฎหมาย

บริษัทถูกฟ้องร้องเป็นจำเลยในฐานะผู้ค้ำประกันหนี้สินให้บริษัทที่เกี่ยวข้องกันแห่งหนึ่ง
บริษัทและบริษัทที่เกี่ยวข้องจึงได้ร่วมกันดำเนินการเจรจาปรับโครงสร้างหนี้กับเจ้าหนี้สถาบันการเงินเสร็จไปส่วนหนึ่งแล้ว
เป็นผลให้กระบวนการพิจารณาคดีทางกฎหมายหยุดไว้และมีการถอนคดีในเวลาต่อมา ในระหว่างนี้
บริษัทและบริษัทที่เกี่ยวข้องอยู่ระหว่างดำเนินการตามสัญญาปรับโครงสร้างหนี้
หากไม่มีการผิดนัดหรือผิดสัญญาปรับโครงสร้างหนี้ คดีดังกล่าวก็จะไม่ส่งผลกระทบใดๆกับบริษัท ซึ่ง ณ
ปัจจุบัน ยังไม่มีการผิดสัญญาใดๆเกิดขึ้น นอกจากนี้
บริษัทที่เกี่ยวข้องยังอยู่ระหว่างเร่งดำเนินการเจรจาปรับโครงสร้างหนี้
เพื่อมิให้ส่งผลกระทบต่อบริษัทในฐานะผู้ค้ำประกันมากนัก อย่างไรก็ตาม
บริษัทยังคงมีภาระผูกพันต่อการค้ำประกันหนี้สินดังกล่าว
ถึงแม้ว่าการปรับโครงสร้างหนี้จะได้ถูกดำเนินการไปส่วนหนึ่งแล้ว
แต่ยังไม่เป็นไปตามวัตถุประสงค์หลักที่สำคัญคือการปลดภาระค้ำประกันของบริษัท
อันจะส่งผลให้ฐานะการเงินของบริษัทมั่งคงขึ้น คาดว่าการเจรจาจะเสร็จสิ้นภายในปี 2551 นี้

ในส่วนของการปรับโครงสร้างหนี้ของบริษัทเองนั้น
บริษัทได้เข้าทำสัญญาปรับโครงสร้างหนี้กับธนาคารและเจ้าหนี้สถาบันการเงิน เมื่อวันที่ 29 มิถุนายน
2544 และได้ผ่านการอนุมัติจากที่ประชุมผู้ถือหุ้นเมื่อวันที่ 28 กันยายน 2544 ที่ผ่านมา
เป็นผลให้หุ้นของบริษัทได้กลับเข้าทำการซื้อขายในตลาดหลักทรัพย์ฯได้ใหม่ในหมวด “REHABCO”
ตั้งแต่วันที่ 29 ตุลาคม 2544 อย่างไรก็ตาม เมื่อวันที่ 28 มีนาคม 2546
ตลาดหลักทรัพย์ได้ปรับปรุงแนวทางในการดำเนินการกับบริษัทจดทะเบียนที่อยู่ระหว่างฟื้นฟูกิจการในหมวด
REHABCO ใหม่ เป็นผลให้บริษัทถูกพักการซื้อขายหุ้นในตลาดหลักทรัพย์ฯอีกครั้งตั้งแต่วันที่ 14
พฤศจิกายน 2548 เป็นต้นมา และถูกย้ายไปอยู่ในหมวด “Non-Performing Group” เมื่อวันที่
27 มีนาคม 2549 เนื่องจากส่วนของผู้ถือหุ้นในงบการเงินติดลบ
จากภาระค้ำประกันบริษัทที่เกี่ยวข้องดังกล่าว
ปัจจุบันบริษัทอยู่ระหว่างพิจารณาหาแนวทางแก้ปัญหาภาระค้ำประกันดังกล่าว
คาดว่าจะแล้วเสร็จภายในปี 2551 เพื่อสามารถย้ายกลับเข้าไปอยู่ในหมวดปกติ
เพื่อผู้ลงทุนจะสามารถทำการซื้อขายหุ้นในตลาดหลักทรัพย์ฯได้ต่อไป

ระบบควบคุมภายใน

บริษัทได้ว่าจ้างบริษัทสอบบัญชีธรรมนิติ ให้เป็นผู้ตรวจสอบภายในตั้งแต่ปี 2542 เป็นต้นมา
รายงานผลการตรวจสอบที่ได้ไม่ปรากฎจุดอ่อนหรือข้อบกพร่องที่เป็นสาระสำคัญอันอาจทำให้เกิดความเสียหายต่อทรัพย์สินโดยรวมของบริษัท
นอกจากนี้ ตั้งแต่ปี 2545 เป็นต้นมา
บริษัทได้พยายามที่จะดำเนินธุรกิจให้เป็นไปตามหลักการกำกับดูแลกิจการที่ดี
เพื่อความมั่นใจของผู้ลงทุนและผู้เกี่ยวข้องทุกฝ่าย

ผลการดำเนินงานในปี 2550

ในปีนี้ บริษัทมีผลกำไรสุทธิ เป็นจำนวนเงิน 16.2 ล้านบาท ลดลงจากปีก่อน 95.6 ล้านบาท
เนื่องจากปีก่อนมีการบันทึกกำไรจากการปรับโครงสร้างหนี้จำนวน 110.3 ล้านบาท
ซึ่งหากไม่นับรวมรายการดังกล่าว ถือว่าบริษัทมีผลประกอบการณ์ที่ดีขึ้นเมื่อเทียบกับปีก่อน จำนวน
14.7 ล้านบาท

( ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจลงทุนในหลักทรัพย์ )

-2-